Diari Oficial de la Generalitat Valenciana


Sumari del DOGV 2138, del 05-11-1993 (1993/829663)

RESOLUCIÓ de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre el Ministeri d'Agricultura, Pesca i Alimentació i la Generalitat Valenciana per a reforçar els mitjans de lluita contra els incendis forestals a l'àmbit de la Comunitat Valenciana
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2138

Data del DOGV
:   05-11-1993

Secció del DOGV
:   ALTRES DISPOSICIONS

Número del document
:   1993/829663


Data del document
:   28-10-1993

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre el Ministeri d'Agricultura, Pesca i Alimentació i la Generalitat Valenciana, per a reforçar els mitjans de lluita contra els incendis forestals a l'àmbit de la Comunitat Valenciana.  
Subscrit després de la tramitació reglamentària, entre el Ministeri d'Agricultura, Pesca i Alimentació i la Generalitat Valenciana, el dia 10 d'agost 1993, un conveni de col·laboració per a reforçar els mitjans de lluita contra els incendis forestals a l'àmbit de la Comunitat, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar al Diari Oficial de la Generalitat Valencià «a el conveni esmentat, que ha quedat inscrit en el Registre de Convenis amb el número 0647/93, i que figura com a annex d'aquesta resolució.  
València, 28 d'octubre de 1993.- El Director General de Relacions amb les Corts i del Secretariat del Govern.  
Conveni de col·laboració entre el Ministeri d'agricultura, Pesca i Alimentació i la Generalitat Valenciana per a reforçar els mitjans de lluita contra els incendis forestals a l'àmbit de la Comunitat Valenciana  
València, 10 d'agost de 1993  
Reunits  
D'una banda, el 1 Sr. Vicent Albero i Silla, Ministre d'Agricultura, Pesca i Alimentació, en representació de l'administració de l'Estat i conformement a l'Acord del Consell de Ministres de 2 de març de 1990; i d'altra, el Sr. Emèrit Bono i Martínez, Conseller de Medi Ambient de la Generalitat Valenciana, en virtut del Decret 12/1991, de 29 de juliol, de la Generalitat Valenciana, i del 143/1991, de 30 de juliol.  
Exposen   
1. Que la Comunitat Valenciana pateix de fa anys importants incendis forestals amb una minva significativa dels seus recursos forestals.  
2. Que com a conseqüència dels incendis forestals, les forests de la comunitat es veuen sotmeses a intensos processos d'erosió amb pèrdua de sòl fèrtil.  
3. Que a les anteriors pèrdues econòmiques s'afegeix la pèrdua de valors paisatgístics amb menyscapte del turisme de muntanya, activitat d'importància fonamental a la Comunitat Valenciana.  
4. Que el bosc mediterrani a l'àmbit de la Comunitat Valenciana es troba en un procés d'alta degradació com a conseqüència de la seua estructura vegetal i d'escàs. valor econòmic immediat per causa d'una població rural dedicada a un altre tipus d'activitats.  
5. Que el Govern espanyol ha signat convenis internacionals en què es reconeix la importància intrínseca dels boscos per al sosteniment de la vida al planeta, i per això el seu compromís amb la conservació i ampliació que els cal.  
6. Que el Ministeri d'Agricultura, Pesca i Alimentació té competència en tot allò que fa referència a recursos naturals, i també a mitjans específics, per a la lluita directa contra els incendis forestals i programes de col·laboració amb altres administracions públiques.  
7. Que la Generalitat Valenciana, segons estableix l'article 31.10 del seu Estatut d'Autonomia, té competència exclusiva en matèria de forests i espais naturals protegits.  
8. Que ja existeix una col·laboració ordinària en la matèria exposada, i també una experiència en el resultat que té, que és necessari ampliar i reforçar a la vista del que ha estat exposat a les anteriors consideracions.  
Per tot això,  
Convenen  
Objecte del conveni:  
L'objecte d'aquest conveni és reduir al mínim la incidència dels incendis forestals a la Comunitat Valenciana, mitjançant un programa especial de col·laboració entre el Ministeri d'Agricultura, Pesca i Alimentació i la Generalitat Valenciana.  
Clàusules  
Primera  
El Ministeri d'Agricultura, Pesca i Alimentació, a través de l'ICONA, disposarà dels mitjans necessaris per a la consecució de l'objecte del conveni.  
Segona  
La Generalitat, a través de la Conselleria de Medi Ambient, disposarà, per la seua banda, d'allò que es requeresca en matèria de logística i personal per a la consecució de l'objecte del conveni.  
Tercera  
Per al seguiment del programa d'actuacions annex a aquest conveni es crea una comissió tècnica integrada per dos representants de cadascuna de les administracions signants, amb rang de sots-director general o similar a la comunitat autònoma. Aquesta comissió es reunirà a proposta d'una de les administracions si amb caràcter d'urgència la situació ho fa necessari.  
La comissió tècnica, si escau, exercirà les següents funcions:  
1. Elaboració del programa especial de col·laboració i aprovació per unanimitat.  
2. Aprovació dels projectes concrets de desenvolupament del conveni també de la seua execució, per als quals en podrà designar responsables tècnics.  
3. Elaboració d'una memòria anual que presentarà per a, la seua aprovació al Govern de la Generalitat Valenciana així com també al Ministeri d'Agricultura, Pesca i Alimentació.  
4. Aquelles altres que se li atribuesquen de comú acord per les parts i que puga revestir interés per al millor aconseguiment dels objectius previstos al conveni.  
Quarta  
El Ministeri d'Agricultura, Pesca i Alimentació- podrà recaptar en qualsevol moment els projectes tècnics que s'executen la documentació que els efecte, i podrà dur a terme pels seus propis mitjans i amb la col·laboració de la Generalitat Valenciana la inspecció material de les actuacions.  
Cinquena   
Sense perjudici de l'establert a la clàusula anterior, l'execució de allò previst en aquest conveni es durà a terme per la Generalitat Valenciana a través de la Conselleria de Medi Ambient, a la qual correspon la contractació i el pagament de les actuacions.  
Sisena  
L'ICONA posarà a disposició de la Conselleria de Medi Ambient de la Generalitat Valenciana els seus mitjans de teledeteccio, avis i, en virtut de les seues possibilitats, els mitjans aeris necessaris. En tot cas sempre estarien disponibles quatre helicòpters d'intervenció ràpida durant tota la campanya.  
Setena  
Per als programes de formació i mitjans d'extinció terrestres, el Ministeri d'Agricultura, Pesca i Alimentació a través de l'ICONA i a càrrec de les consignacions pressupostàries existents transferirà a la Conselleria de Medi Ambient de la Generalitat Valenciana fins a 200 milions de pessetes per a la campanya 93.  
Vuitena  
El pagament d'aquesta participació s'efectuarà mitjançant lliuraments en ferm a favor de la Conselleria de Medi Ambient, prèvia presentació de les oportunes certificacions de despesa.  
Novena  
La Conselleria de Medi Ambient, d'acord amb allò previst en la Llei General de Pressupostos, quedaria obligada:  
a) Al control financer que corresponga a la intervenció General de l'administració de l'Estat en relació amb la participació concedida i a les actuacions de comprovació previstes en la legislació del Tribunal de Comptes.  
b) A comunicar al Ministeri d'Agricultura, Pesca i Alimentació, si escau, l'obtenció de subvencions o ajudes per, a la mateixa finalitat procedents de qualsevol administració i ens públics nacionals o internacional s.  
c) A facilitar tota la informació que li siga requerida pel Tribunal de Comptes.  
Deu  
Tota alteració de les condicions tingudes en compte per al reconeixement de la cooperació 'prevista en aquest conveni i, en tot cas, l'obtenció concurrent de subvencions o ajudes atorgades per altres administracions o ens públics o privats, nacionals o internacional, podrà produir la modificació de les clàusules que en regulen la concessió o la rescissió total o parcial, segons calga, i previ acord motivat per la comissió de seguiment.  
Onze  
1 Aquest conveni té naturalesa administrativa, i en regeix la interpretació i el desenvolupament l'ordenament jurídic administratiu, amb expressa submissió de les parts a la jurisdicció contenciosa administrativa. En tot cas, amb caràcter subsidiari, se seguirà el que es disposa en el vigent text articulat de la Llei de Contractes de l'Estat i del seu reglament.  
Dotze  
Per a t ot allò no previst expressament i que no puga ser resolt amb l'assessorament de la comissió mixta, se seguirà el que es disposa en la legislació de contractes de l'estat i que per la seua naturalesa no siga incompatible amb els convenis.  
Seran causa de resolució d'aquest conveni el mutu acord de les parts i L'incompliment de les clàusules.  
Tretze  
Aquest conveni té una vigència fins al 31 de desembre de 1993, si bé podrà prorrogar-se de comú acord entre les parts mitjançant una addenda, condicionant la pròrroga a la disponibilitat dels crèdits per a fer front a les aportacions econòmiques previstes.  
Aquest conveni entrarà en vigor en la data de la signatura.  
I en prova de conformitat, signen ambdues parts aquest conveni, en doble exemplar i a un sol efecte, al Lloc i la data assenyalats a l'encapçalament.  
El Conseller de Medi Ambient  
Generalitat Valenciana,  
Emèrit Bono i Martínez  
El Ministre d'Agricultura,   
Pesca i Alimentació,   
Vicent Albero i Silla  
ANNEX I  
Programa especial de col·laboració en la lluita contra els incendis forestals entre el Ministeri d'Agricultura, Pesca i Alimentació i la Generalitat Valenciana  
L'objectiu del programa especial de cooperació en la lluita contra els incendis forestals és reduir al ruínim la incidència dels incendis forestals i evitar que en els procesos dextinció hi haja víctimes humanes.  
Per això:  
1. La Conselleria de Medi Ambient de la Generalitat Valenciana podrà contractar, a càrrec d'aquest conveni de cooperació, empreses especialitzades en l'extinció d'incendis forestals, programes de formació de les seues reserves, així com també altres persones que intervinguen en l'extinció.  
2. La Conselleria de Medi Ambient, per a millorar l'eficàcia de l'extinció amb mitjans terrestres, podrà contractar, a càrrec d'aquest conveni, amb empreses que aporten tecnològic d'extinció verificada pels serveis tècnics de l'ICONA, altres unitats del Ministeri d'Agricultura, Pesca i Alimentació o d'altres comunitats autònomes: extintors ignífugs, etcétera.  
3. Les reserves, en la seua actuació, disposaran sempre d'extintors suficients per a aconseguir una eficàcia que permeta extingir el foc com més prompte millor, així com també per a defensar-se'n.  
4. Totes les unitats mòbils que actuen en l'extinció hauran de portar extintors en quantitat suficient que els impedesca quedar envoltats pel foc.  
5. El consell de les empreses amb experiència en l'extinció haurà de ser tingut en compte pels responsables concrets que actuen en cada incendi.  
6. La combinació, de vegades, de mitjans aeris (helicòpters) i mitjans terrestres (extintors) haurà de ser prioritària quan la situació ho requeresca.  
7. La Conselleria de Medi Ambient i l'ICONA posaran a disposició de les reserves o, si escau, d'empreses d'extinció, els mitjans ressenyats al punt anterior, a la demanda que facen, i, sempre, a fi de millorar l'eficàcia o perquè la situació ho requeresca.  
8. La Conselleria de Medi Ambient de la Comunitat Valenciana assumeix la direcció de l'extinció dels incendis en qui intervinguen les tecnologies assenyalades i a què, en tot cas, fa referència aquest conveni.  
9. La Conselleria de Medi Ambient i l'ICONA disposaran de tots els mitjans ja en ús i que de manera ordinària s'utilitzen en l'extinció d'incendis: tanquetes, helicópters, avions, informació, etcétera.  
10. La Conselleria de Medi Ambient i l'ICONA intensificaran la coordinació i transmissió d'informació, per tal que bé per mitjans propis, contractació amb empreses (públiques o privades) o per qualsevol altre procediment, el resultat d'aquest nou enfocament de lluita contra els incendis forestals aconseguesca a l'acabament de la campanya resultats suficients i experiència perquè en breu termini, A la Comunitat Valenciana, la incidència dels incendis forestals siga mínima.